Blaze7451/Wiki-th-20250601 huggingface dataset:
สถานีย่อย:การเมือง/เหตุการณ์ประจำเดือนทั้งหมด

==พฤษภาคม**
 พ.ศ. 2540 (ค.ศ. 1997) – โทนี แบลร์ แห่งพรรคแรงงาน ได้รับเลือกตั้งเป็นนายกรัฐมนตรีสหราชอาณาจักรสมัยแรก และเป็นผู้ดำรงตำแหน่งที่มีอายุน้อยที่สุดในรอบ 185 ปี- พ.ศ. 2462 (ค.ศ. 1919) – นักศึกษาในกรุงปักกิ่ง ประเทศจีน เริ่มการเดินขบวนประท้วงที่จัตุรัสเทียนอันเหมิน คัดค้านการประชุมสันติภาพ ณ เมืองแวร์ซาย ประเทศฝรั่งเศส และข้อเรียกร้อง 21 ข้อของญี่ปุ่น- พ.ศ. 2522 (ค.ศ. 1979) – มาร์กาเรต แทตเชอร์ สมาชิกพรรคอนุรักษนิยม ได้เป็นนายกรัฐมนตรีหญิงคนแรกของสหราชอาณาจักร หลังเจมส์ คัลลาฮานและพรรคแรงงานแพ้การเลือกตั้งทั่วไปเมื่อหนึ่งวันก่อน

**มิถุนายน**
 พ.ศ. 2489 (ค.ศ. 1946) – ราชอาณาจักรอิตาลีเปลี่ยนแปลงการปกครองเป็นแบบสาธารณรัฐ เมื่อประชาชนกว่าร้อยละ 54.3 ลงประชามติให้ยกเลิกระบอบราชาธิปไตย ฝ่ายพระมหากษัตริย์อิตาลี พระเจ้าอุมแบร์โตที่ 2 เสด็จออกนอกประเทศหลังการลงประชามติ- พ.ศ. 2392 (ค.ศ. 1849) – สมเด็จพระเจ้าเฟรเดอริคที่ 7 แห่งเดนมาร์ก ทรงลงพระปรมาภิไธยลงในรัฐธรรมนูญฉบับใหม่ (ในภาพ) เป็นจุดเริ่มต้นของการปกครองแบบราชาธิปไตยภายใต้รัฐธรรมนูญ และจัดตั้งริกส์ด้าก รัฐสภาในระบบสองสภา ซึ่งประกอบด้วยแลนด์สติง และโฟลเคทิง- พ.ศ. 2528 (ค.ศ. 1985) – กรีนแลนด์ประกาศใช้ธงชาติเป็นของตัวเองอย่างเป็นทางการ นับเป็นการสนับสนุนการเคลื่อนไหวเพื่อประกาศเอกราชจากเดนมาร์ก

**กรกฎาคม**
 พ.ศ. 2519 (ค.ศ. 1976) – เวียดนามเหนือและเวียดนามใต้ได้รวมเข้าด้วยกัน นำไปสู่การก่อตั้งสาธารณรัฐสังคมนิยมเวียดนาม ซึ่งปกครองในระบอบคอมมิวนิสต์ หลังสงครามเวียดนามสงบลง- พ.ศ. 2319 (ค.ศ. 1776) – ในฟิลาเดลเฟีย สภาแห่งทวีปให้การรับรองคำประกาศอิสรภาพสหรัฐอเมริกา โดยประกาศว่าสิบสามอาณานิคมอเมริกันมิใช่ส่วนหนึ่งของจักรวรรดิอังกฤษอีกต่อไป- พ.ศ. 2488 (ค.ศ. 1945) – วินสตัน เชอร์ชิลล์, โจเซฟ สตาลิน และแฮร์รี เอส. ทรูแมน ร่วมกันหารือในการประชุมพอทสดัม เพื่อตัดสินใจหาแนวทางการปกครองเยอรมนีหลังสิ้นสุดสงครามโลกครั้งที่สอง
เอ็สโป

เอ็สโป
เอ็สโป (Espoo; Esbo) เป็นเมืองใหญ่อันดับ 2 และเป็นเทศบาลในประเทศฟินแลนด์ มีประชากร 257,461 คน (28 กุมภาพันธ์ ค.ศ. 2013) เมืองตั้งอยู่ริมฝั่งของอ่าวฟินแลนด์ ในจังหวัดอูซีมา เมืองมีพื้นที่ 528 ตร.กม. โดยมีพื้นผิวบนดิน 312 ตร.กม.
เอ็สโปเป็นเมืองที่มีการใช้ภาษาอย่างเป็นทางการ 2 ภาษา โดยประชากรส่วนใหญ่ 83.6% พูดภาษาฟินแลนด์เป็นภาษาแม่ ส่วนประชากรส่วนน้อย 8.3% พูดภาษาสวีเดน 
หมวดหมู่:เมืองในประเทศฟินแลนด์
เจนนี่-คอรี่

เจนนี่ vs คอรี่ คือศิลปินดูโอสังกัดจีเอ็มเอ็ม แกรมมี่ สมาชิกประกอบด้วย เจนสุดา ปานโต และ คอรี่ ลีย์ รอบิ้นส์ (อพชินี อุตตมะโยธิน) มีผลงานอัลบั้ม 1 ชุด "Jenny VS Corey" ผลงานเพลงสร้างชื่อคือเพลง "ใครใครก็ไม่รัก" ซึ่งเพลงนี้ พลับ จุฑาภัทร เหล่าธรรมทัศน์ นำเพลงมาร้องแก้และเปลี่ยนเป็นชื่อเพลง "ใครใครก็ไม่รักผม" 
คอรี่เคยออกผลงานดูโอมาก่อนแล้วกับค่าย StarZone ชื่อวง คอรี่ แอนด์ แจน ร่วมกับ “แจน บุรกรรมโกวิท” ก่อนที่จะมาเป็นวง เจนนี่ VS คอรี่ ทางค่ายแกรมมี่ในภายหลัง และเคยถ่ายโฆษณามากมายในวัยเด็ก ส่วนเจนนี่-เจนสุดา ปานโต เคยแสดงมิวสิควีดีโอให้กับเบิร์ด ธงไชย เพลง "พรุ่งนี้" ตอนอายุ 12 ปีก่อนที่จะมาเป็นนักร้อง

**ผลงานเพลง**

**อัลบั้ม Jenny VS Corey (พ.ศ. 2542)**
# โอ๋ โอ๋ โอ๋
# ใครใครก็ไม่รัก
# มีวิตะมิน
# เก็บไว้ดีดี
# ทำให้แล้วนะ
# หนูไม่เกี่ยว
# จะโกรธอีกนานไหม
# แบละ
# แค่เพื่อนได้ไหม
# ฉันสัญญา

**อ้างอิง**
  ย้อนดูอดีตนักร้องคู่ดูโอ้ "เจนนี่ VS คอรี่" เจ้าของเพลงฮิต "ใครๆก็ไม่รัก"
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:กลุ่มดนตรีไทยในยุค 2000
หมวดหมู่:นักร้องหญิงชาวไทย
เอนเซนาดา (รัฐบาฮากาลิฟอร์เนีย)

เอนเซนาดา (Ensenada) เป็นเมืองชายฝั่งของประเทศเม็กซิโก เป็นเมืองใหญ่อันดับ 3 ของรัฐบาฮากาลิฟอร์เนีย ตั้งอยู่ทางตอนใต้ของเมืองแซนดีเอโก สหรัฐอเมริการาว 125 กม. (78 ไมล์) บนคาบสมุทรบาฮากาลีฟอร์เนีย เมืองมีฉายาว่า La Cenicienta del Pacífico หรือ ซินเดเรลลาแห่งแปซิฟิก
เป็นหนึ่งในเมืองแรก ๆ ที่มีการตั้งถิ่นฐานขึ้นในเดอะแคลิฟอร์เนียส์ เมืองเป็นจุดหมายปลายทางของเรือสำราญ มีศูนย์อวกาศ มีการผลิตไวน์องุ่น เมืองมีประชากร 279,765 คน (พ.ศ. 2553) โดยคิดเป็น 59% ของประชากรในเทศบาล
เอนเซนาดา เป็นเมืองหนึ่งในโครงการ  UNESCO´s Creative Cities Network ตั้งแต่ปี พ.ศ. 2558

**อ้างอิง**
หมวดหมู่:เมืองในประเทศเม็กซิโก
กุมิลลา

กุมิลลา (কুমিল্লা) หรือ คูมิลลา (Comilla) เป็นเมืองทางตอนใต้-ตะวันออกของประเทศบังกลาเทศ ตั้งอยู่บนฝั่งลำน้ำสาขาของแม่น้ำเมฆนา บนเส้นทางหลวงสายธากา-จิตตะกอง เมืองมีพื้นที่ 11.47 ตร.กม.
หมวดหมู่:เมืองในประเทศบังกลาเทศ
สถานีย่อย:การเมือง/คำคมประจำเดือนทั้งหมด

==พฤษภาคม พ.ศ. 2556**

**มิถุนายน พ.ศ. 2556**

**กรกฎาคม พ.ศ. 2556**

**เมษายน พ.ศ. 2560==
สปาเกตตี

สปาเกตตี (Spaghetti; lang) คือเส้นพาสตาที่ยาว บาง แข็ง และเป็นทรงกระบอก สปาเกตตีเป็นอาหารหลักในอาหารอิตาลีแบบดั้งเดิม สปาเกตตีเช่นเดียวกับพาสตาอื่น ๆ ผลิตจากข้าวสาลีโม่ กับน้ำ อาจมีบ้างที่ผสมแป้งวิตามินหรือแร่ธาตุ สปาเกตตีแบบอิตาลีนั้นนิยมผลิตมาจากแป้งดูรัม ที่เรียกว่า เซโมลินา สปาเกตโตนี (Spaghettoni) คือสปาเกตตีแบบที่หนากว่า ส่วน กาเปลลินี (capellini) คือสปาเกตตีที่บางมาก ๆ

**ศัพทมูล**
Spaghetti (สปาเก็ตตี) นั้นคือรูปพหูพจน์ของคำภาษาอิตาลี spaghetto (สปาเก็ตโต) ซึ่งเป็นคำรูป diminutive ของคำว่า spago (สปาโก) อันแปลว่า "ด้ายบาง" (thin string) หรือ "ด้ายเกลียว" (twine)

**อ้างอิง**
หมวดหมู่:พาสตา
หมวดหมู่:อาหารอิตาลี
ชาร์ล เจ้าชายนโปเลียน

นโปเลียนที่ 7 หรือ ชาร์ล นโปเลียน (Charles Marie Jérôme Victor Napoléon Bonaparte) เป็นนักการเมืองฝรั่งเศส และผู้อ้างสิทธิ์ในราชบัลลังก์สมเด็จพระจักรพรรดิฝรั่งเศสองค์ที่ 4 เป็นผู้อ้างสิทธิ์ในราชบัลลังก์สมเด็จพระจักรพรรดิฝรั่งเศสสืบต่อจาก นโปเลียนที่ 6 หลุยส์ ที่สิ้นพระชนม์ไปในปี ค.ศ. 1997 พระองค์เป็นพระประมุขราชวงศ์โบนาปาร์ตองค์ปัจจุบัน

**ประวัติ**
หมวดหมู่:นักการเมืองฝรั่งเศส
หมวดหมู่:ราชวงศ์โบนาปาร์ต
หมวดหมู่:บุคคลจากจังหวัดโอดแซน
เพชรสังฆาต

เพชรสังฆาต (อ่านว่า เพ็ด-ชะ-สัง-คาด; Cissus quadrangularis) เป็นไม้เลื้อยในวงศ์องุ่น ชื่ออื่น ๆ คือ สันชะฆาต ขันข้อ สามร้อยต่อ หรือสันชะควด เปลือกเถาเรียบ สีเขียว รูปสี่เหลี่ยมเป็นครีบ เห็นข้อปล้องชัดเจน ตรงข้อเล็กรัดตัวลง แต่ละข้อยาวประมาณ 6-10 เซนติเมตร บางข้ออาจมีรากออกมาด้วย มีมือเกาะออกตรงข้อต่อตรงข้ามกับใบ ตามข้อมียางขาวมีผลึกแคลเซียมออกซาเลตมาก
ในตำราสมุนไพร ใช้แก้ริดสีดวงทวารหนัก คั้นเอาน้ำดื่ม แก้โรคลักปิดลักเปิด แก้ประจำเดือนไม่ปกติ แก้กระดูกแตกหักซ้น ขับลมในลำไส้ ทางภาคเหนือ ใช้น้ำจากต้น หยอดหู แก้น้ำหนวกไหล หยอดจมูกแก้เลือดเสียในสตรี ประจำเดือนไม่ปกติ เป็นยาธาตุเจริญอาหาร ในประเทศอินเดีย ใช้ ลำต้น เป็นยาพอกเมื่อกระดูกหัก น้ำคั้นจากต้นกินแก้โรคลักปิดลักเปิด แก้อาการผิดปกติของประจำเดือน มีฤทธิ์ต้านแบคทีเรีย เชื้อรา และต้านอนุมูลอิสระมีแคโรทีนอยด์และวิตามินซีมาก


**อ้างอิง**

**แหล่งข้อมูลอื่น**
Austin, A. Jegadeesan, M. Gowrishankar, R. (2004) "Helicobactericidal Activity of Cissus quadrangularis L. Variant I"; Natural Product Sciences 10 (5): 217–219. Korean Society of Pharmacognosy.- pmid = 1010630 - doi-access = free 
*doi=10.4103/0250-474X.25727- pmc=1800848- first5 = Xavio
*Analysis of the effect of Asthishrinkhla Kandaswarasa stem juice of Cissus quadrangularis in fracture healing in a rat model 'Dr. Deepanshu K. Mishra, Prof. Sanjeev Sharma, R.G.G.P.G. Ayu. College - Paprola' Prof. V.K. Gupta, Dr. G.C. Negi College of Vet. and Animal sciences - Palampur - Dec. 2010.
หมวดหมู่:สกุลเถาคัน
หมวดหมู่:ไม้เลื้อย
หมวดหมู่:พืชที่มีฤทธิ์ยับยั้งเชื้อรา
หมวดหมู่:พืชที่มีฤทธิ์ยับยั้งแบคทีเรีย
หมวดหมู่:พืชที่มีฤทธิ์ต้านอนุมูลอิสระ
หมวดหมู่:สมุนไพรไทย
หมวดหมู่:พืชที่ใช้ในอายุรเวท
สมอดีงู

สมอดีงู Terminalia citrina Roxb. ex Fleming เป็นพืชในวงศ์สมอ Combretaceae ชื่อท้องถิ่นอื่นๆ สมอหมึก (พัทลุง), สมอเหลี่ยม (ชุมพร) เป็นต้น

**ลักษณะของพืช**
เป็นพรรณไม้ยืนต้น แตกกิ่งก้ายสาขาแผ่ออก เปลือกไม้เรียบสีน้ำตาลแกมเทา มีพูพอนขนาดเล็กที่โคนต้น ใช่เมล็ดในการขยาพันธ์ ขนาดประมาณ 150-200 เซนติเมตร และสูงประมาณ 20-30เมตร จัดเป็นพรรณไม้กลางแจ้ง เจริญเติบโตได้ดีในบริเวรที่มีดินชื่น พบได้ทั่วไปในประเทศส่วนใหญมักพบบริเวณชายฝั่งทะเลภาคใต้ของประเทศไทย ใบเดี่ยว ออกตรงข้างกันเป็นคู่ๆ รูปร่างมนรีปลายใบแหลม ใบเกลี้ยงสีเขียว  มีต่อม1-2คู่ไกล้โคนใบ ดอกจะไม่มีก้าน ไม่มีกลีบดอก แต่มีเกสร ดอกออกเป็นตามง่ามใบ และเชื่อมติดกันเป็นหลอด ผลรูปกระสวยกลม หัวท้ายแหลม ผลสดสีแดงเข้ม ขนาดเล็กเรียว ผลแห้งสีดำเข้ม ผลมีรสขมฝาด ในผลมีแทนนินมาก

**สรรพคุณทางยา**
ส่วนผลที่มีรสขมฝาดรักษาโรคเกี่ยวกับช่องท้อง แก้ลม แก้พิษ แก้โลหิตเป็นพิษ แก้เสมหะโลหิต และยังใช้เป็นยาแก้ไอ แก้เจ็บคอได้ ในทางสมุนไพร ใช้ผล แก้พิษดี พิษโลหิต แก้ไอ ขับโลหิตระดูสตรี ถ่ายพิษไข้ พิษเสมหะและโลหิต แก้เจ็บคอ ถ่ายอุจจาระธาตุ ระบายอุจจาระแรงกว่าสมอชนิดอื่นมาก ใช้รักษาโรคเกี่ยวกับช่องท้อง เป็นยาฝาดสมาน รักษาโรคท้องร่วงอย่างแรง ทางภาคเหนือใช้แก้ตะคริว นอกจากนั้น ยังเป็นส่วนประกอบในตำรับยาที่เรียกยาถ่ายดีเกลือฝรั่ง ใช้แก้ท้องผูก

**อ้างอิง**

หมวดหมู่:สมุนไพร
หมวดหมู่:วงศ์สมอ
พงศกร มหาเปารยะ

พงศกร มหาเปารยะ (เกิด 6 มีนาคม พ.ศ. 2525) ชื่อเล่น แต๊ง เป็นนักแสดงชาวไทย มีชื่อเสียงผลงานละครเรื่อง กลิ้งไว้ก่อนพ่อสอนไว้ และพิธีกรรายการ 5 อภินิหาร และไฮเฟรนด์

**ประวัติ**
พงศกรเกิดเมื่อวันที่ 6 มีนาคม พ.ศ. 2525 เป็นบุตรคนโตของวรกร จาติกวณิช (สกุลเดิม: สูตะบุตร) กับกฤษณะพงศ์ มหาเปารยะ มีน้องชายร่วมบิดามารดาคือ พันธิตร มหาเปารยะ (ติ๊งค์) พ่อแม่แยกทางกันเมื่อเขาอายุ 9 ขวบ ต่อมาเมื่อเขาอายุ 14 ปี วรกรได้สมรสใหม่กับกรณ์ จาติกวณิช อดีตรัฐมนตรีว่าการกระทรวงการคลัง มีน้องชายและน้องสาวต่างบิดาสองคนคือ กานต์ (แจม) และไกรสิริ จาติกวณิช (จอม)
พงศกรศึกษาที่โรงเรียนสาธิตมหาวิทยาลัยศรีนครินทรวิโรฒ ประสานมิตรจนถึงมัธยมศึกษาปีที่ 2 ก็ลาออกไปเรียนโรงเรียนมัธยมที่ประเทศนิวซีแลนด์ ก่อนสำเร็จการศึกษาปริญญาตรีด้านวิศวกรรมศาสตร์จากมหาวิทยาลัยเมลเบิร์น ประเทศออสเตรเลีย และคณะศิลปกรรมศาสตร์ สาขาออกแบบจิวเวลรี จากมหาวิทยาลัยศรีนครินทรวิโรฒ ประสานมิตร 

**วงการบันเทิง**
พงศกรเริ่มต้นงานวงการบันเทิงด้วยผลงานละคร กลิ้งไว้ก่อนพ่อสอนไว้ โดยรับบทเป็นปกป้อง ตามด้วยงานพิธีกรหลายรายการ เช่น 5 อภินิหาร, ไฮเฟรนด์ และอื่น ๆ ปัจจุบัน ออกจากวงการแล้ว
เขามีธุรกิจส่วนตัวด้านเครื่องเพชรพลอย เป็นเจ้าของแบรนด์ชื่อ Thank God

**ชีวิตส่วนตัว**
พงศกรเคยมีข่าวกับเทย่า โรเจอร์ นักแสดงชาวไทย แต่ปฏิเสธ โดยว่าเขาคบแฟนนอกวงการอยู่ ต่อมาพงศกรคบหากับภัทรธิดา พัชรวีระพงษ์ แต่ต่อมาทั้งสองเลิกรากัน
พงศกรได้เข้าพิธีอุปสมบทที่วัดยานนาวา เมื่อวันที่ 15 มกราคม พ.ศ. 2554 มีฉายาว่า "พุทธิญาโณ" แปลว่า ญาณแห่งความรู้ และลาสิกขาเมื่อวันที่ 26 เมษายน พ.ศ. 2556 รวมสองพรรษา จากเดิมตั้งใจบวชสามอาทิตย์ และเขายังว่า อาจบวชอีกครั้ง ในปลายปี พ.ศ. 2557 พงศกรออกมาสัมภาษณ์ในรายการ คนดังนั่งเคลียร์ ว่าเขาจะบวชอีกครั้งก่อนสมรสกับแฟนนอกวงการ แต่กลับต้องเลิกรากันไปก่อน
พงศกรคบหากับภีมวรา มหาเปารยะ (นามเดิม ไพรินทร์ ประเสริฐสังข์) และได้จดทะเบียนสมรสกันในปี 2564 ทั้งสองมีบุตรด้วยกันหนึ่งคน ชื่อ พชรัล มหาเปารยะ ชื่อเล่น ตินติน

**ผลงาน**

**ละครโทรทัศน์**
 กลิ้งไว้ก่อนพ่อสอนไว้ รับบท ปกป้อง - รักเกินพิกัดแค้น รับบท สันธาน- ละครซีรีส์ เซน...สื่อรักสื่อวิญญาณ ตอน รักแย่งร่าง (รับเชิญ)

**มิวสิควีดีโอ**
 สอน — นภัสสร บุรณศิริ- ทำไมต้องคนนี้ — บาซู

**งานพิธีกร**
 5 อภินิหาร- ไฮเฟรนด์- Celebrity Wanted ทางช่องทรูวิชันส์- ไทยทาวน์ ทางช่องนิวทีวี

**ลำดับสาแหรก**

**อ้างอิง**
หมวดหมู่:นักแสดงชายชาวไทย
หมวดหมู่:ราชสกุลวรวรรณ
หมวดหมู่:พุทธศาสนิกชนชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
กูเกิล เน็กซัส

กูเกิล เน็กซัส (Google Nexus) เป็นตระกูลของอุปกรณ์ที่ใช้ระบบปฏิบัติการแอนดรอยด์ ที่ถูกพัฒนาและร่วมผลิตโดยกูเกิล กับผู้ผลิตที่ผลิตอุปกรณ์ที่ใช้ระบบปฏิบัติการแอนดรอยด์ อุปกรณ์ในตระกูลของเน็กซัสนั้น จะไม่ได้รับการปรับแต่งใด ๆ จากผู้ผลิต หรือการติดตั้งส่วนต่อประสานกราฟิกกับผู้ใช้ และจะปลดล็อกบูตโหลดเดอร์มาในตัว และจะเป็นอุปกรณ์ที่ใช้ระบบปฏิบัติการแอนดรอยด์เครื่องแรกที่จะได้รับการอัปเดตรุ่นของระบบปฏิบัติการ กาแลคซี เน็กซัส เป็นหนึ่งในสมาร์ตโฟน ที่ใช้ในการพัฒนาของโครงการแอนดรอยด์โอเพนซอร์ซ สำหรับการพัฒนาระบบปฏิบัติการและโปรแกรมประยุกต์ต่างๆ ล่าสุดเมื่อ 29 กันยายน พ.ศ. 2558 ได้มีการเปิดตัว 2 รุ่นล่าสุดของซีรีส์นี้คือ เน็กซัส 5เอ็กซ์ และ เน็กซัส 6พี (ผลิตโดยแอลจีและหัวเว่ย ตามลำดับ)

**เน็กซัสซีรีส์**

**สมาร์ทโฟน**
เน็กซัส 9- เน็กซัสวัน (ผลิตโดย HTC) วางจำหน่าย 5 มกราคม 2553 เป็นสมาร์ทโฟนรุ่นแรกที่ใช้แอนดรอยด์ 2.2 โฟรโย- เน็กซัสเอส (ผลิตโดย ซัมซุง) วางจำหน่าย 16 ธันวาคม 2553 เป็นสมาร์ทโฟนรุ่นแรกที่ใช้แอนดรอยด์ 2.3 จิงเจอร์เบรด- กาแลคซี เน็กซัส (ผลิตโดย ซัมซุง) เปิดตัว 19 ตุลาคม 2554 เป็นสมาร์ทโฟนรุ่นแรกที่ใช้แอนดรอยด์ 4.0 ไอศกรีม แซนด์วิช- เน็กซัส 4 (ผลิตโดย แอลจี) เปิดตัว 29 ตุลาคม 2555 เป็นสมาร์ทโฟนรุ่นแรกที่ใช้แอนดรอยด์ 4.2 เจลลีบีน- เน็กซัส 5 (ผลิตโดย แอลจี) เปิดตัว 31 ตุลาคม 2556 เป็นสมาร์ทโฟนรุ่นแรกที่ใช้แอนดรอยด์ 4.4 คิทแคท- เน็กซัส 6 (ผลิตโดย โมโตโรลา) เปิดตัว 15 ตุลาคม 2557 เป็นสมาร์ทโฟนรุ่นแรกที่ใช้แอนดรอยด์ 5.0 โลลิป๊อป- เน็กซัส 5เอ็กซ์ (ผลิตโดย แอลจี) และ เน็กซัส 6พี (ผลิตโดย หัวเว่ย) เปิดตัว 29 กันยายน 2558 เป็นสมาร์ทโฟน 2 รุ่นแรกที่ใช้แอนดรอยด์ 6.0 มาร์ชเมลโลว์

**แท็บเล็ต**
 มินิแท็บเล็ต
** เน็กซัส 7 (ผลิตโดย เอซุส)
*** เวอร์ชัน 2012 (เปิดตัว 27 มิถุนายน 2555)
*** เวอร์ชัน 2013 (เปิดตัว 26 กรกฎาคม 2556 เป็นแท็บเล็ตรุ่นแรกที่ใช้แอนดรอยด์ 4.3)- แท็บเล็ต
** เน็กซัส 10 (ผลิตโดย ซัมซุง) เปิดตัว 29 ตุลาคม 2555 พร้อมเน็กซัส 4
** เน็กซัส 9 (ผลิตโดย HTC) เปิดตัว 15 ตุลาคม 2557 พร้อมเน็กซัส 6

**อ้างอิง**

**แหล่งข้อมูลอื่น**
  Definition of Google Experience Device
หมวดหมู่:แอนดรอยด์ (ระบบปฏิบัติการ)
หมวดหมู่:กูเกิล
สปริง

สปริง คือ ขดสปริง หมายถึง Coil Spring เป็นขดลวดที่มีเส้นผ่าศูนย์กลางขนาดต่างๆ ขดเป็นวง รูปทรงกระบอก โดยทั่วไปหมายถึงการยืดหด ยุบ หรือขยายตัว ของอุปกรณ์ เรียกว่า สปริง เช่น การสปริงของยางยืด (Rubber Spring) เป็นต้น ในพจนานุกรมฉบับราชบัณฑิตยสถาน ว่า สปริงหมายถึง สิ่งที่ยืดหรือหดแล้วคืนตัวได้เอง (อ. spring) สปริงมีหลายประเภท หลายรูปแบบ ที่นิยมใช้อยู่ในปัจจุบัน ได้แก่ - แหนบ (Leaf Spring)  
สปริงแบบแหนบจะรับน้ำหนักและแรงสั่นสะเทือนโดยการ โค้งหรืองอตัว ของแผ่นแหนบ สปริงขดรับน้ำหนักโดยการ หด หรือยุบตัว ของขดสปริง - เหล็กบิด หรือทอร์ชั่นบาร์ (Torsion bar) 
ส่วนเหล็กบิด หรือทอร์ชั่นบาร์ นั้น จะรับแรงสั่นสะเทือนโดยการ บิดตัวของเพลา - สปริงลม (Air Spring)
สปริงลมลดแรงสั่นสะเทือนจากการอัดตัวของลม ในถุงลม- ไฮโดรนิวเมติก (Hydro - Pneumatic) 
ส่วนสปริงแบบไฮโดรนิวเมติก ดูดซับแรงสั่นสะเทือน โดยการอัดตัวของแก๊สไนโตรเจนและของเหลว (ที่ใช้อยู่เป็นน้ำมันไฮดรอลิก) ในระบบ
สปริง
สปริงมีประโยชน์มากต่อกลไกประดิษฐ์ที่เป็นอุปกรณ์ในชีวิตประจำวัน สปริงเชื่อมโยงกับสิ่งประดิษฐ์ที่มนุษย์กระทำขึ้นในทุกหนทุกแห่ง แม้บนเตียงนอนและเฟอร์นิเจอร์ที่เราใช้งาน ใต้เบาะลึกลงไปก็ประกอบไปด้วยสปริงจำนวนมาก

**ค่าการยุบของสปริง**
ค่า K ของสปริง คือ ค่าการยุบตัวของสปริงรถยนต์ เป็นค่าความแข็งของคอยล์สปริง ที่ใช้ในระบบรองรับน้ำหนักรถยนต์ สำหรับการผลิตรถยนต์ เมื่อทำการออกแบบระบบรองรับน้ำหนักรถยนต์ วิศวกรจะต้องกำหนดค่า Spring Rate ของคอยล์สปริงให้เหมาะสมกับการใช้งานและน้ำหนักของรถยนต์ เพื่อให้ได้สมรรถนะการขับขี่และยึดเกาะถนนที่ดี รวมถึงการทรงตัว และความนุ่มนวลในการขับขี่ โดยการออกแบบต้องให้สอดคล้องกับการใช้งานจริง
หมวดหมู่:อุปกรณ์
แม่แบบ:ฟุตบอลทีมชาติไทยชุดโอลิมปิกฤดูร้อน 1956

หมวดหมู่:โอลิมปิกฤดูร้อน 1956
หมวดหมู่:ฟุตบอลทีมชาติไทย
วันชัย สุวารี

พล.ต.ท. วันชัย สุวารี เป็นทั้งอดีตนักฟุตบอลและกรรมการตัดสินฟุตบอลชาวไทย และเป็นผู้เข้าแข่งกีฬาฟุตบอลในโอลิมปิกฤดูร้อน 1956 ที่เมลเบิร์น ประเทศออสเตรเลีย โดยเป็นหนึ่งในชุดประวัติศาสตร์ของฟุตบอลทีมชาติไทย ที่เข้าร่วมแข่งฟุตบอลในโอลิมปิกเป็นครั้งแรก

**ประวัติ**
เมื่อครั้งที่วันชัย สุวารี เป็นนักศึกษามหาวิทยาลัยธรรมศาสตร์ เขาได้เป็นหนึ่งในนักฟุตบอลผู้เข้าแข่งขันฟุตบอลประเพณีจุฬาฯ-ธรรมศาสตร์ ใน พ.ศ. 2499 วันชัยเข้าแข่งขันในกีฬาฟุตบอลในโอลิมปิกฤดูร้อน 1956 โดยได้พบกับทีมชาติบริเตนใหญ่ ที่ซึ่งทีมชาติไทยตกรอบ 16 ทีมสุดท้ายด้วยผลการแข่ง 9 ประตูต่อ 0 

**ผู้ตัดสินอาชีพ**
วันชัยได้รับการเปิดตัวในฐานะผู้ตัดสินอาชีพในระดับนานาชาติเมื่อ พ.ศ. 2508 โดยทำหน้าที่ในการแข่งขันนัดสำคัญ รวมถึงในกีฬาฟุตบอลในโอลิมปิกฤดูร้อน 1968 เมื่อครั้งที่ทีมชาติเม็กซิโกพบกับทีมชาติกินี

**เกียรติประวัติ**
 พ.ศ. 2549 - นักกีฬารางวัลอัศวพาหุ

**อ้างอิง**

**แหล่งข้อมูลอื่น**
 Hornyák Lajos: A labdarúgás játékszabályai (Labdarúgó játékvezetők kézikönyve) - HOT-FIVE Kft. 2002,  ISBN 963-202-807-4 
หมวดหมู่:นักฟุตบอลในโอลิมปิกฤดูร้อน 1956
หมวดหมู่:นักฟุตบอลโอลิมปิกทีมชาติไทย
หมวดหมู่:ผู้ตัดสินฟุตบอลชาวไทย
หมวดหมู่:บุคคลจากมหาวิทยาลัยธรรมศาสตร์
หมวดหมู่:ตำรวจชาวไทย
หมวดหมู่:นักฟุตบอลชายชาวไทย
เซลเฮิสต์พาร์ก

เซลเฮิร์ตพาร์ก (Selhurst Park) เป็นสนามฟุตบอล ตั้งอยู่ในเซาธ์นอร์วูด ซึ่งอยู่ในแถบชานเมืองลอนดอน ปัจจุบันเป็นสนามเหย้าของสโมสรฟุตบอลคริสตัลพาเลซ สามารถจุผู้ชมได้ 26,309 คน

**แหล่งข้อมูลอื่น**
  Stadium information date=2008-07-24  at Crystal Palace FC official website-  Stadium picture
หมวดหมู่:สนามฟุตบอลพรีเมียร์ลีก
หมวดหมู่:สนามฟุตบอลในประเทศอังกฤษ
หมวดหมู่:สิ่งก่อสร้างตั้งแต่ พ.ศ. 2465
หมวดหมู่:สโมสรฟุตบอลคริสตัลพาเลซ
หมวดหมู่:สนามกีฬาในลอนดอน
หมวดหมู่:สนามฟุตบอลที่สร้างเสร็จในปี พ.ศ. 2467
ไพจิตร เอื้อทวีกุล

ศาสตราจารย์ ไพจิตร เอื้อทวีกุล (4 กันยายน พ.ศ. 2477 — 12 สิงหาคม พ.ศ. 2558) เป็นอดีตรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม อดีตรัฐมนตรีประจำสำนักนายกรัฐมนตรี และเป็นหนึ่งในผู้ก่อตั้งกองทุนสนับสนุนการวิจัย

**ประวัติ**
ศ.ไพจิตร เอื้อทวีกุล หรือ ศ.ดร.ไพจิตร เอื้อทวีกุล เป็นอาจารย์ประจำคณะพัฒนาเศรษฐกิจ สถาบันบัณฑิตพัฒนบริหารศาสตร์ ได้รับแต่งตั้งเป็นศาสตราจารย์ เมื่อปี พ.ศ. 2519 และเคยดำรงตำแหน่งอธิการบดีในระหว่างปี พ.ศ. 2521 ถึงปี พ.ศ. 2524
ศ.ไพจิตร เอื้อทวีกุล เคยดำรงตำแหน่งรัฐมนตรีช่วยว่าการกระทรวงการคลัง ในรัฐบาลพลเอกเปรม ติณสูลานนท์ ซึ่งเขาเคยเป็นโจทย์ฟ้องหมิ่นประมาทนายประสาน มีเฟื่องศาสตร์ อดีตผู้อำนวยการหนังสือดาวสยาม จากกรณีกล่าวหาเรื่องการลดค่าเงินบาท จนนายประสาน แพ้คดีและต้องชดใช้เงินจำนวนมากให้แก่นายไพจิตร
ศ.ไพจิตร ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลนายอานันท์ ปันยารชุน (ครม.47) และรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม (ครม.49) ซึ่งเขาเป็นผู้รับผิดชอบโครงการสำคัญของรัฐบาลในสมัยนั้นคือ โครงการก่อสร้างเขื่อนปากมูล
ศ.ไพจิตร เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ด้านชีวิตส่วนตัว ศ.ไพจิตร เอื้อทวีกุล สมรสกับ คุณหญิงกิ่งแก้ว เอื้อทวีกุล มีบุตรและธิดา รวม 2 คน

**เครื่องราชอิสริยาภรณ์**

**อ้างอิง**
หมวดหมู่:บุคคลจากโรงเรียนอัสสัมชัญ
หมวดหมู่:นักการเมืองไทย
หมวดหมู่:รัฐมนตรีว่าการกระทรวงวิทยาศาสตร์และเทคโนโลยีไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภานิติบัญญัติแห่งชาติ
หมวดหมู่:นักวิจัย
หมวดหมู่:ศาสตราจารย์
หมวดหมู่:บุคคลจากคณะพัฒนาการเศรษฐกิจ สถาบันบัณฑิตพัฒนบริหารศาสตร์
หมวดหมู่:อธิการบดีสถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
บาตูตุต

บาตูตุต (Batutut) หรือ คนป่า (Người Rừng; Forest Man) เป็นชื่อเรียกสิ่งมีชีวิตลึกลับชนิดหนึ่ง ที่พบในประเทศเวียดนาม มีลักษณะคล้ายกับมนุษย์ แต่มีขนดกปกคลุมทั้งลำตัว ไม่มีหาง คล้ายกับเอปหรือลิงใหญ่ เหมือนกับกรณีบิ๊กฟุต หรือแซสแควตช์ ที่พบในอเมริกาเหนือ, โอรังเป็นเดะก์ ที่พบในอินโดนีเซีย หรือยาวี ที่ออสเตรเลีย
บาตูตุตเริ่มเป็นที่รู้จักของโลกตะวันตกจากทหารผ่านศึกชาวอเมริกัน ที่รบในสงครามเวียดนามที่กินระยะเวลายาวนานกว่า 21 ปี และยุติลงเมื่อกว่า 40 ปีที่แล้ว โดยบอกว่า เป็นสัตว์ที่คล้ายกับมนุษย์ อาศัยอยู่ตามภูเขาสูง และจะทำร้ายผู้ที่พบเห็นด้วยการทุ่มหินเข้าใส่ จึงเรียกชื่อมันว่า "วานรหิน" (Rock Ape)
เรื่องราวของบาตูตุตเป็นที่เล่าขานกันรุ่นต่อรุ่นของชาวพื้นเมืองเวียดนาม โดยเล่าว่า หากถูกมันจับไปแล้ว จะถูกกินเป็นอาหาร บาตูตุตมีความสูงราว 5–7 ฟุต ซึ่งนับว่าเตี้ยกว่าบิ๊กฟุตมาก แต่มีลักษณะที่เหมือนกัน คือ มีขนดกปกคลุมทั้งลำตัวสีน้ำตาลเข้มเหมือนสีดิน แขนยาวเกินหัวเข่า ลำตัวเต็มไปด้วยกล้ามเนื้อ แต่รูปร่างไม่อ้วน ไม่ลงพุง 
มีรายงานการพบเห็นบาตูตุตทั่วทั้งเวียดนาม ทั้งนี้มีการศึกษาในทางวิชาการอย่างจริงจัง โดยเจิ่น ห่ง เหวียต  นักวิชาการชาวเวียดนาม ตั้งแต่ปี ค.ศ. 1977 โดยทางรัฐบาลเวียดนามออกทุนให้ เจิ่น ห่ง เหวียต เชื่อว่าพื้นที่ที่น่าจะพบบาตูตุตมากที่สุด คือ บริเวณป่าดิบทึบในตอนกลางของเวียดนามที่ติดกับชายแดนลาว แถบอุทยานแห่งชาติฟ็องญา-แก๋บ่าง โดยเฉพาะบนที่ราบสูง ซึ่งป่าบริเวณนี้ในรอบ 20 กว่าปีที่ผ่านมา ได้ค้นพบสัตว์เลี้ยงลูกด้วยนมขนาดใหญ่ที่ไม่เป็นที่รู้จักของโลกมาแล้วหลายชนิด เช่น ซาวลา จึงเชื่อว่าอาจเป็นไปได้ว่าเป็นที่ที่อยู่อาศัยของบาตูตุต อีกทั้งในปี ค.ศ. 1982 รัฐบาลเวียดนามยังได้กำหนดให้เขตป่าบริเวณตอนกลางของประเทศพื้นที่กว่า 100 ตารางไมล์ เป็นเขตสงวนบาตูตุตด้วย 
นอกจากนี้แล้ว เจิ่น ห่ง เหวียต ยังได้เก็บตัวอย่างรอยเท้าของบาตูตุตได้ด้วย เป็นรอยเท้าที่มีความสมบูรณ์มาก โดยรอยเท้านี้มีความยาวกว่า 1 ฟุต ซึ่งใหญ่กว่าเท้ามนุษย์ทั่วไป และจะขยายออกบริเวณตอนกลางของเท้า 
ผู้ที่เคยเห็นพบบาตูตุต รวมทั้งผู้ที่รู้เรื่องของมัน ต่างบอกกล่าวว่า มันส่งเสียงร้องว่า "วู้ ๆ ๆ ๆ ๆ" ด้วยเสียงสั้น ๆ เหมือนการสื่อสารกัน นอกจากนี้แล้วยังมีผู้อ้างว่าเคยพบเห็นบาตูตุต 2 ตัว ส่งเสียงเหมือนพูดคุยกันด้วย ซึ่งไม่ใช่ภาษามนุษย์ รวมถึงมีพยาน 3 คน พบเห็นบาตูตุตในระยะใกล้ที่วิ่งสวนผ่านพวกเขาไปด้วย โดยบอกว่า มันวิ่งด้วยความเร็วที่ไม่อาจตามทันได้ และบางคนก็พบเห็นรอยเท้าคล้ายมนุษย์ แต่มีขนาดใหญ่กว่าในถ้ำ สร้างความกลัวให้แก่เขามาก เชื่อว่าเป็นรอยเท้าของบาตูตุต

**อ้างอิง**

**แหล่งข้อมูลอื่น**
 ข้อมูลเพิ่มเติม 
หมวดหมู่:สัตว์ประหลาดคล้ายมนุษย์
ไมโครซอฟท์ มันนี่

ไมโครซอฟท์ มันนี่ (Microsoft Money) เป็นซอฟต์แวร์การบริหารการเงินส่วนบุคคลของไมโครซอฟท์ ช่วยให้ผู้ใช้ดูยอดคงเหลือในบัญชีเงินฝากธนาคาร ,การสร้างงบประมาณ และค่าใช้จ่ายในการติดตาม ,ในหมู่คุณสมบัติอื่น ๆ มันถูกออกแบบมาสำหรับคอมพิวเตอร์ที่ใช้ระบบปฏิบัติการ ไมโครซอฟท์ วินโดวส์
ไมโครซอฟท์ มันนี่ ไม่ได้รับการพัฒนาต่อ ตั้งแต่เริ่มเปิดตัวขึ้นในปี ค.ศ. 1991 จนยุติในปี ค.ศ. 2009 ,ไมโครซอฟท์ มันนี่ เป็นซอฟต์แวร์เชิงพาณิชย์ ต่อมาไมโครซอฟท์ได้ยุติการขายของซอฟต์แวร์ในวันที่ 30 มิถุนายน ค.ศ. 2009 และถอดออกจากการเข้าสู่บริการออนไลน์สำหรับการติดตั้งที่มีอยู่ในไมโครซอฟท์ มันนี่ ในเดือนมกราคม ค.ศ. 2011 ในปี ค.ศ. 2010 ไมโครซอฟท์ได้เปิดตัวรุ่นใหม่มาแทนที่เรียกว่า ไมโครซอฟท์ มันนี่ พลัส ซันเซ็ต ซึ่งจะช่วยให้ผู้ใช้สามารถเปิดและแก้ไขไฟล์ข้อมูลการเงินได้ แต่ไม่มีคุณสมบัติที่ออนไลน์ใด ๆ หรือซับพอร์ต สามารถใช้ได้ทั้งสองรุ่น ได้แก่ เดลลัก และ โฮม & บริสเนสส์

**อ้างอิง**

**แหล่งข้อมูลอื่น**
  What Is Microsoft Money Plus Sunset?-  Microsoft Money Home Page-  Microsoft Money 1.0 Screenshots-  Money Plus Sunset Page
หมวดหมู่:ซอฟต์แวร์ทางการบัญชี
หมวดหมู่:ซอฟต์แวร์ของไมโครซอฟท์
รายพระนามพระมหากษัตริย์โตโร

ไฟล์:Omukama_of_Toro_with_Sir_Frederick_Crawford,_Kabarole,_Toro,_Uganda.jpg|right|thumb|โอมูกามาแห่งโตโร (กลาง) และ ผู้ว่าการอังกฤษแห่งยูกันดา, เซอร์ เฟรเดอริค ครอว์เฟิร์ด (ขวา) ในการลงนามการรับรอง ณ กาบาโรเล, อาณาจักรโตโร, ยูกันดา, ปลายทศวรรษ 1950
พระมหากษัตริย์หรือ โอมูกามาแห่งโตโร เป็นพระอิสสริยยศสำหรับผู้ปกครองอาณาจักรโตโรที่อยู่ทางทิศตะวันออกของแอฟริกา อาณาจักรเป็นอิสระระหว่างศตวรรษที่ 16 ถึง 19 แม้ว่าจะมิได้มีสถานะเป็นประมุขแห่งรัฐต่อไป, โอมูกามาแห่งโตโรยังคงมีบทบาทสำคัญในการเมืองยูกันดา , โดยเฉพาะในกลุ่มชาวโตโรในฐานะผู้นำ ราชวงศ์โตโรมีความสัมพันธ์พิเศษกับโอมูกามาแห่งบุนโยโร

**ราชวงศ์โตโร**

**ดูเพิ่ม**
 รายพระนามพระมหากษัตริย์บูกันดา
*รายพระนามพระมหากษัตริย์บุนโยโร- รายพระนามพระมหากษัตริย์บูโซกา- ราชอาณาจักรโตโร
หมวดหมู่:พระมหากษัตริย์โตโร
ย
หมวดหมู่:รายพระนามพระมหากษัตริย์ยูกันดา
คูมามง

alt=
คูมะมง (Kuma-mon) เป็นมาสคอตหมีเพศผู้ ซึ่งสร้างโดยรัฐบาลท้องถิ่นของจังหวัดคูมาโมโตะ บนเกาะคีวชูทางภาคใต้ของญี่ปุ่น ในปี พ.ศ. 2553 และเปิดตัวอย่างเป็นทางการพร้อมกับการเปิดเส้นทางการเดินรถไฟชิงกันเซ็งสายคีวชู ในเดือนมีนาคม พ.ศ. 2554 เพื่อส่งเสริมการท่องเที่ยวในภูมิภาค จากนั้นไม่นานคูมะมงก็ได้รับความนิยมไปทั่วประเทศญี่ปุ่นอย่างรวดเร็ว ในปลายปีเดียวกันคูมะมงได้รับการโหวตจากชาวญี่ปุ่นทั่วประเทศจนได้รับรางวัลชนะเลิศการประกวดตุ๊กตาสัญลักษณ์จากจำนวน 350 ตัวที่แต่ละท้องถิ่นส่งเข้าประกวด
หลังจากคูมะมงเปิดตัวออกมาแล้ว ได้รับความนิยมอย่างมาก โดยมีการสร้างเป็นผลิตภัณฑ์ต่าง ๆ มากถึง 23,000 ตัว และนอกจากจะเป็นมาสคอตเพื่อใช้ในการส่งเสริมทางท่องเที่ยวแล้ว ยังใช้เป็นสัญลักษณ์ในการปลอบประโลมและเยียวยาทั้งร่างกายและจิตใจผู้ได้รับผลกระทบจากแผ่นดินไหวเมื่อปี พ.ศ. 2559 และหาทุนเพื่อบูรณะซ่อมแซมปราสาทคูมาโมโตะ ที่ได้รับผลเสียหายด้วย

**อ้างอิง**

**แหล่งข้อมูลอื่น**
 user=kumamontai-  Kumamon blog date=2013-06-01  - 55_kumamon- kumamonofficial
หมวดหมู่:สัญลักษณ์นำโชคญี่ปุ่น
หมวดหมู่:ตัวละครที่เป็นหมี
หมวดหมู่:จังหวัดคูมาโมโตะ
หมวดหมู่:ตัวละครในบันเทิงคดีจากภาคคีวชูและรีวกีว
ไพโรจน์ นิงสานนท์

นายแพทย์ไพโรจน์ นิงสานนท์ เป็นอดีตรัฐมนตรีว่าการกระทรวงสาธารณสุข ในรัฐบาลนายอานันท์ ปันยารชุน (2 สมัย) และเป็นอดีตสมาชิกวุฒิสภา

**ประวัติ**
ไพโรจน์ นิงสานนท์ เกิดเมื่อวันที่ 2 เมษายน พ.ศ. 2471 เป็นบุตรคนที่ 2 จากจำนวน 6 คน ของหลวงเจริญรถสิน (เจริญ นิงสานนท์) อดีตหัวหน้ากองคลังเงิน กรมรถไฟ กับนางตาบทิพย์ เจริญรถสิน (สกุลเดิม:แพทยานนท์) สำเร็จการศึกษาระดับปริญญาตรีแพทยศาสตรบัณฑิต และสาธารณสุขศาสตรบัณฑิต จากมหาวิทยาลัยแพทยศาสตร์ ระดับปริญญาโทสาขาสาธารณสุขศาสตร์ จากประเทศสหรัฐอเมริกา และได้รับปริญญาดุษฎีบัณฑิตกิตติมศักดิ์ สาขาสาธารณสุข จากมหาวิทยาลัยมหิดล
วันที่ 18 มีนาคม พ.ศ. 2564 พระบาทสมเด็จพระวชิรเกล้าเจ้าอยู่หัว​ โปรดเกล้าโปรดกระหม่อม​ฯ พระราชทานน้ำหลวงอาบศพ และพระราชทานโกศแปดเหลี่ยม​
วันที่ 20 มีนาคม พ.ศ. 2564 นางรสนา โตสิตระกูล​ เป็นประธานในการสวดพิธีอภิธรรมศพ
วันที่ 25 มีนาคม พ.ศ. 2564 พระบาทสมเด็จพระวชิรเกล้าเจ้าอยู่หัว​ โปรดเกล้าโปรดกระหม่อม​ฯ ให้พระราชทานเพลิงศพ ณ วัดมกุฏกษัตริยารามราชวรวิหาร​

**การทำงาน**
ไพโรจน์ นิงสานนท์ เคยรับราชการประจำกระทรวงสาธารณสุข เคยดำรงตำแหน่งปลัดกระทรวงสาธารณสุข ต่อมาเขาได้รับแต่งตั้งให้เป็นที่ปรึกษาคณะรักษาความสงบเรียบร้อยแห่งชาติ ซึ่งมีนายบุญชนะ อัตถากร เป็นประธาน ต่อจากนั้นเขาได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลนายอานันท์ ปันยารชุน เมื่อปี พ.ศ. 2534 และปี พ.ศ. 2535
ต่อมาในปี พ.ศ. 2549 นายไพโรจน์ ได้ร่วมกันลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540

**เครื่องราชอิสริยาภรณ์**

**อ้างอิง**
หมวดหมู่:แพทย์ชาวไทย
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงสาธารณสุขไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:บุคคลจากคณะสาธารณสุขศาสตร์ มหาวิทยาลัยมหิดล
หมวดหมู่:ผู้ได้รับปริญญากิตติมศักดิ์จากมหาวิทยาลัยมหิดล
หมวดหมู่:รัฐมนตรีว่าการกระทรวงสาธารณสุขไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลผู้ได้รับรางวัลครุฑทองคำ
ปิตุฆาต

ปิตุฆาต (patricide) หมายถึง การฆ่าบิดาของตัวเอง คำว่า "ปิตุฆาต" มาจากการรวมกันของ 2 คำคือ ปิตุ (พ่อ) และ ฆาต (ฆ่า) สำหรับคำในภาษาอังกฤษ patricide มาจากการรวมกันของคำในภาษาละติน pater (พ่อ) และคำปัจจัย -cida (ฆ่า)
ในทางกฎหมาย การทำปิตุฆาตมีโทษถึงประหารชีวิตตามประมวลกฎหมายอาญา มาตรา 289 และเป็น 1 ใน อนันตริยกรรม (กรรมที่หนักที่สุด) 5 อย่างของพระพุทธศาสนา

**ตัวอย่างการปิตุฆาต**
 พระเจ้าพิมพิสาร พระราชาแห่งกรุงราชคฤห์ ทรงถูกพระเจ้าอชาตศัตรู พระราชโอรส สั่งจองจำจนเสด็จสวรรคต- พระเจ้าอชาตศัตรู พระราชาแห่งกรุงราชคฤห์ ทรงถูกพระเจ้าอุทัยภัทร พระราชโอรส ลอบปลงพระชนม์- การสังหารหมู่ราชวงศ์เนปาล (1 มิถุนายน พ.ศ. 2544)

**ดูเพิ่ม**
 การฆ่าคน

**อ้างอิง**
หมวดหมู่:ฆาตกรรม

หมวดหมู่:มนุษยฆาต
หมวดหมู่:การฆ่าแบ่งตามประเภท
มาตุฆาต

มาตุฆาต (matricide) หมายถึง การฆ่ามารดาของตัวเอง คำว่า "มาตุฆาต" มาจากการรวมกันของ 2 คำคือ มาตุ (แม่) และ ฆาต (ฆ่า) สำหรับคำในภาษาอังกฤษ matricide มาจากการรวมกันของคำในภาษาละติน mater (แม่) และคำปัจจัย -cida (ฆ่า)
ในทางกฎหมาย การทำมาตุฆาตมีโทษถึงประหารชีวิตตามประมวลกฎหมายอาญา มาตรา 289 และเป็น 1 ใน อนันตริยกรรม (กรรมที่หนักที่สุด) 5 อย่างของพระพุทธศาสนา เป็นอย่างมาก

**ดูเพิ่ม**
 การฆ่าคน

**อ้างอิง**
หมวดหมู่:มนุษยฆาต
หมวดหมู่:ฆาตกรรม
หมวดหมู่:การฆ่าแบ่งตามประเภท
สหราชอาณาจักรโปรตุเกส บราซิล และอัลการ์วึช

สหราชอาณาจักรโปรตุเกส บราซิล และอัลการ์วึช (United Kingdom of Portugal, Brazil and the Algarves) เป็นราชาธิปไตยแบบพหุทวีป (pluricontinental) ได้สถาปนาขึ้นโดยการยกระดับอาณานิคมของโปรตุเกสคือ รัฐบราซิล ให้เป็นราชอาณาจักรและโดยสหภาพร่วมกันของราชอาณาจักรบราซิลและราชอาณาจักรโปรตุเกสและราชอาณาจักรอัลการ์วึชเป็นการสถาปนารัฐเดี่ยวที่รวมสามราชอาณาจักรเข้าด้วยกัน
สหราชอาณาจักรโปรตุเกส บราซิล และอัลการ์วึชได้มีการสถาปนาขึ้นในปีพ.ศ. 2358 จากการย้ายราชสำนักโปรตุเกสไปที่บราซิลและยังคงมีอยู่ประมาณหนึ่งปีหลังจากการเสด็จกลับของราชสำนักไปยังยุโรป ได้ถูกยุบโดยพฤตินัยในปีพ.ศ. 2365 เมื่อบราซิลประกาศอิสรภาพ การยุบสหราชอาณาจักรได้รับการยอมรับจากโปรตุเกสและโดยนิตินัยอย่างเป็นทางการในปีพ.ศ. 2368 เมื่อโปรตุเกสยอมรับเอกราชของจักรวรรดิบราซิล
ในช่วงระยะเวลาการดำรงอยู่ของสหราชอาณาจักรโปรตุเกส บราซิล และอัลการ์วึนั้นไม่สอดคล้องกับทั้งหมดของจักรวรรดิโปรตุเกส สหราชอาณาจักรค่อนข้างเป็นมหานครข้ามมหาสมุทรที่ซึ่งควบคุมจักรวรรดิอาณานิคมของโปรตุเกส ด้วยการครอบครองโพ้นทะเลในแอฟริกาและเอเชีย
ดังนั้นจากมุมมองของบราซิล การยกระดับสถานะขึ้นเป็นราชอาณาจักรและการสถาปนาสหราชอาณาจักรแสดงการเปลี่ยนสถานะจากอาณานิคมมาเป็นสมาชิกที่เท่าเทียมแห่งสหภาพทางการเมือง ในจุดเริ่มต้นของการปฏิวัติเสรีนิยม พ.ศ. 2363ในโปรตุเกส ได้มีความพยายามประนีประนอมในการปกครองตนเองและแม้แต่ของเป็นเอกภาพของบราซิลนำมาสู่การสิ้นสุดลงของสหราชอาณาจักรนี้

**อ้างอิง**
 Brazil history date=2006-01-08 - Colonial flags of Brazil
หมวดหมู่:รัฐสิ้นสภาพในประเทศโปรตุเกส
หมวดหมู่:ราชอาณาจักรโปรตุเกส
หมวดหมู่:ก่อตั้งในปี พ.ศ. 2358
หมวดหมู่:สิ้นสุดในปี พ.ศ. 2368
ส
หมวดหมู่:ราชาธิปไตยในอดีต
หมวดหมู่:รัฐร่วมประมุข
หมวดหมู่:สหอาณาจักร
พศิน เรืองวุฒิ

พศิน เรืองวุฒิ (เกิด 31 กรกฎาคม พ.ศ. 2517) ชื่อเล่น เอ เป็นนักแสดงชาวไทย เข้าสู่วงการบันเทิงจากการแสดงภาพยนตร์เรื่อง สองเรา ขณะมีอายุ 5 ขวบ และมีผลงานภาพยนตร์เรื่อง รักนอกตำรา

**ประวัติ**
พศิน เรืองวุฒิ สำเร็จการศึกษาระดับมัธยมศึกษาตอนต้นจากโรงเรียนโยธินบูรณะ มัธยมศึกษาตอนปลายจากโรงเรียนวัดน้อยนพคุณ และสำเร็จการศึกษาอุดมศึกษาปริญญาตรี คณะศิลปศาสตร์ สาขาออกแบบผลิตภัณฑ์อุตสาหกรรม มหาวิทยาลัยรังสิต 
พศิน เข้าสู่วงการบันเทิงจากการแสดงภาพยนตร์เรื่อง สองเรา ขณะมีอายุ 5 ขวบ และมีผลงานภาพยนตร์เรื่อง รักนอกตำรา จนอายุได้ 12 ปีจึงพักงานในวงการบันเทิงเพื่อไปร่ำเรียนต่อ ครั้นสำเร็จการศึกษาแล้วจึงมารับงานเป็นตัวประกอบละครและโฆษณามาแต่นั้น โดยในละครนั้นเขามักรับบทเป็นตัวร้ายบ่อย ๆ
ชีวิตส่วนตัวเขาสมรสกับจิราพร สายบัวคำ (ชื่อเล่น: แตงกวา) และมีบุตรชายหนึ่งคนชื่อ เจ้าพระยา เรืองวุฒิ (ชื่อเล่น: เลโก้) ปัจจุบันหย่ากับภรรยาแล้ว

**ผลงาน**

**ละครโทรทัศน์**

**ภาพยนตร์**
 2522  สองเรา (วัยเด็ก)
*2523  สะใภ้นิโกร (วัยเด็ก)- 2523  รักนอกตำรา (วัยเด็ก)- 2543  ฟ้าทะลายโจร- 2547  อุกกาบาต- 2550  ปาฏิหาริย์รักต่างพันธุ์- 2553  นาคปรก- 2553  อันธพาล บ่อ เซียง กัง- 2554  เณรแก้วจอมแก่น หนังดังสุดสัปดาห์ ช่อง 3- 2555  2499 โคตรอันธพาล

**ละครสั้นจบในตอน**
 2545  ชมรมขนหัวลุก ช่วงละครขนหัวลุก ตอน นักโทษประหาร- 2546 โหดหวีดสยอง- 2546 เรื่องเล่าจากความมืด ตอน บุญบาป- 2563 ฟ้ามีตา ตอน เธอทำได้ ฉันก็ทำได้- 2564 ฟ้ามีตา ตอน เรื่องของเขาเราต้องเกี่ยว- 2565 ฟ้ามีตา ตอน เพื่อเธอ- 2565 ฟ้ามีตา ตอน ลูกสอนพ่อ- 2566 ฟ้ามีตา ตอน เสียหมา

**มิวสิกวิดีโอ**
2541 เพลง เสียใจ ของ โบว์ สุนิตา- 2543 เพลง เพียงคำเดียว ของ เบิร์ด ธงไชย- 2555 เพลง อยู่ก็เจ็บ จบก็เหงา ของ สุรัตน์ติกานต์ พรรคเจริญ

**พิธีกร**
 2528  รายการ แววเด็ก ช่อง 9- 2549  รายการ ใครเชื่อ- 2550  รายการตำนานนักสู้ ช่อง 5

**อ้างอิง**

**แหล่งข้อมูลอื่น**
 Apassin- apassin
หมวดหมู่:บุคคลจากโรงเรียนโยธินบูรณะ
หมวดหมู่:บุคคลจากโรงเรียนวัดน้อยนพคุณ
หมวดหมู่:บุคคลจากคณะศิลปศาสตร์ มหาวิทยาลัยรังสิต
หมวดหมู่:นักแสดงชายชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:พิธีกรชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
เอกราชของบราซิล

ไฟล์:Independência ou Morte (1888).jpg|thumb|right|450px|alt=A painting depicting a group of uniformed men on horseback riding towards a smaller group of mounted men who have halted at the top of a small hill with the uniformed man at the front of the smaller group raising a sword high into the air|"อิสรภาพหรือความตาย!" การประกาศอิสรภาพของบราซิลโดยเจ้าชายเปดรูแห่งโปรตุเกส ในวันที่ 7 กันยายน พ.ศ. 2365 ทหารราชองครักษ์ของพระองค์ได้สนับสนุนพระองค์ในขณะที่ได้มีการทิ้งปลอกแขนสีน้ำเงินและขาวซึ่งเป็นสัญลักษณ์การจงรักภักดีต่อราชอาณาจักรโปรตุเกส
เอกราชของบราซิล เป็นกลุ่มของเหตุการณ์ทางการเมืองที่เกิดขึ้นในช่วงปีพ.ศ. 2364 ถึง พ.ศ. 2367 ส่วนใหญ่เป็นข้อพิพาทที่เกี่ยวข้องกันระหว่างบราซิลและโปรตุเกสเกี่ยวกับการเรียกร้องอิสรภาพโดยจักรวรรดิบราซิล จะมีการเฉลิมฉลองถึงเหตุการณ์นี้ในวันที่ 7 กันยายน 

**ภูมิหลัง**

**กำเนิดบราซิล**
ไฟล์:Oscar Pereira da Silva - Desembarque de Pedro Álvares Cabral em Porto Seguro em 1500.jpg|thumb|left|240px|เปดรู อัลวารึช กาบรัล ค.ศ. 1500.

**เส้นทางสู่อิสรภาพ == 

**การประชุมCortes**
The Portuguese Cortes.

**กบฎอาวิเลซ**
ไฟล์:Pedro I of Brazil and Avilez.jpg|right|thumb|200px|เจ้าชายเปดรู (ขวามือ) ในเครื่องแบบทหารเรือ จอร์จ อาวิเลซ (ซ้ายมือ) กลับไปยังโปรตุเกสหลังจากการก่อกบฎไม่สำเร็จ เมือวันที่ 8 กุมภาพันธ์ ค.ศ. 1822. โฮเซ โบนิฟาเกา (ในชุดไปรเวศ) ในฐานะเจ้าชายองค์ต่อไป.

**จากสหราชอาณาจักรสู่จักรวรรดิ**
ไฟล์:Independencia brasil 001.jpg|thumb|left|300px|เจ้าชายเปดรูท่ามกลางฝูงชนที่ส่งเสียงยินดีหลังจากได้รับข่าวการประกาศอิสรภาพ เมือ 7 กันยายน ค.ศ. 1822 ที่ รัฐเซาเปาโล.

**สงครามประกาศเอกราช**

**หนังสืออ่านเพิ่มเติม**
Gomes, Laurentino (date) 1822. Publisher ISBN

**เชิงอรรถ**

**อ้างอิง**
 Armitage, John. História do Brasil. Belo Horizonte: Itatiaia, 1981. - Barman, Roderick J. Citizen Emperor: Pedro II and the Making of Brazil, 1825–1891. Stanford: Stanford University Press, 1999. - Diégues, Fernando. A revolução brasílica. Rio de Janeiro: Objetiva, 2004. - Dolhnikoff, Miriam. Pacto imperial: origens do federalismo no Brasil do século XIX. São Paulo: Globo, 2005. - Gomes, Laurentino. 1822. Nova Fronteira, 2010. ISBN 85-209-2409-3 - Holanda, Sérgio Buarque de. O Brasil Monárquico: o processo de emancipação. 4. ed. São Paulo: Difusão Européia do Livro, 1976. - Lima, Manuel de Oliveira. O movimento da independência. 6. ed. Rio de Janeiro: Topbooks, 1997. - Lustosa, Isabel. D. Pedro I. São Paulo: Companhia das Letras, 2007. - Vainfas, Ronaldo. Dicionário do Brasil Imperial. Rio de Janeiro: Objetiva, 2002. - Vianna, Hélio. História do Brasil: período colonial, monarquia e república. 15. ed. São Paulo: Melhoramentos, 1994. 

**แหล่งข้อมูลอื่น**
หมวดหมู่:ประเทศบราซิล
หมวดหมู่:กองทัพจักรวรรดิบราซิล
หมวดหมู่:กองทัพเรือจักรวรรดิบราซิล
อ
หมวดหมู่:สงครามประกาศอิสรภาพ
หมวดหมู่:จักรพรรดิเปดรูที่ 1 แห่งบราซิล
น้อย โพธิ์งาม

ปภาวดี โพธิ์งาม มีชื่อเล่นว่า น้อย หรือชื่อที่ใช้ในนามนักแสดงตลกคือ "น้อย โพธิ์งาม" เป็นนักแสดงและนักแสดงตลกหญิงชาวไทย

**ประวัติ**
ปภาวดี โพธิ์งาม มีชื่อเล่นว่า น้อย หรือชื่อที่ใช้ในนามนักแสดงตลกคือ "น้อย โพธิ์งาม" เกิดเมื่อวันที่ 10 ธันวาคม พ.ศ. 2498 ที่อำเภอรือเสาะ จังหวัดนราธิวาส มีเชื้อสายลาวพวน (ไทพวน) เป็นน้องสาวของ เทพ โพธิ์งาม และมีลูกสาว 1 คน ชื่อว่า รฐา โพธิ์งาม หรือ ญาญ่าญิ๋ง นักแสดงสาวชื่อดัง น้อยโด่งดังจากการเป็นนักแสดงตลก และเคยมีผลงานละครสร้างชื่อคือเรื่อง "หมอลำซัมเมอร์"
ผลงานเพลง เคยออกอัลบั้ม 2 ชุด ในปี 2531 - 2534 อัลบั้มชุดแรกชื่อว่า กระดังงาลนไฟ ต่อด้วยอัลบั้ม ซ่าส์...นิด ๆ

**ผลงาน**

**ละครโทรทัศน์**

**ภาพยนตร์ === - ภาพยนตร์เรื่อง "อ้วนผอมจอมทะเล้น" (2524)- ภาพยนตร์เรื่อง "แม่หอยหลอด" (2525)- ภาพยนตร์เรื่อง "หนูอยากเป็นทหาร" (2525)- ภาพยนตร์เรื่อง "มาดามยี่หุบ" (2525)- ภาพยนตร์เรื่อง "กุนซืออ้วน" (2525)- ภาพยนตร์เรื่อง "อาถรรพณ์น้ำมันพราย" (2526)- ภาพยนตร์เรื่อง "เฮฮา(เมีย)นาวี" (2527)- ภาพยนตร์เรื่อง "ค้างคาวทอง" (2527)- ภาพยนตร์เรื่อง "ยันต์สู้ผี" (2527)- ภาพยนตร์เรื่อง "ซากุระ" (2527)- ภาพยนตร์เรื่อง "นักเลงพระกาฬ" (2527)- ภาพยนตร์เรื่อง "อภินิหารน้ำมันพราย" (2527)
*ภาพยนตร์เรื่อง "อิทธิฤทธิ์น้ำมันพราย" (2527)
*ภาพยนตร์เรื่อง "หอใหม่" (2528)- ภาพยนตร์เรื่อง "ปล้นลอยฟ้า" (2528)- ภาพยนตร์เรื่อง "เจ้าแม่ตะเคียนทอง" (2528)- ภาพยนตร์เรื่อง "มนต์รักเพลงทะเล้น" (2531)- ภาพยนตร์เรื่อง "เศรษฐีขอทาน" (2531)- ภาพยนตร์เรื่อง "ไอ้ด่างเกยชัย" (2531)- ภาพยนตร์เรื่อง "เรือมนุษย์" (2531)- ภาพยนตร์เรื่อง "เมียเถื่อน" (2531)- ภาพยนตร์เรื่อง "ผิดฝาไม่ผิดตัว" (2531)- ภาพยนตร์เรื่อง "ขอชื่อ สุธี สามสี่ชาติ" (2533)- ภาพยนตร์เรื่อง "ความรักไม่มีชื่อ" (2533)- ภาพยนตร์เรื่อง "คนละวัยอลวน" (2533)- ภาพยนตร์เรื่อง "ปลุกผีมาจี้ปอบ" (2535)- ภาพยนตร์เรื่อง "สาวหอรอรัก" (2535)- ภาพยนตร์เรื่อง "บ้านผีปอบ 11" (2537)- ภาพยนตร์เรื่อง "ฉากสุดท้ายของทัดทรวง" (2538)- ภาพยนตร์เรื่อง ""มนต์รักเพลงลูกทุ่ง" (2538)- ภาพยนตร์เรื่อง ""กึ๋ยทู สยึมกึ๋ย 2" (2538)- ภาพยนตร์เรื่อง ""18 ฝน คนอันตราย" (2540)- ภาพยนตร์เรื่อง "โก๊ะตี๋ วีรบุรุษอารามบอย" (2541)- ภาพยนตร์เรื่อง "ก่องข้าวน้อยฆ่าแม่" (2544)- ภาพยนตร์เรื่อง "ผีหัวขาด" (2545)- ภาพยนตร์เรื่อง "ดึก ดำ ดึ๋ย" (2546)- ภาพยนตร์เรื่อง "หมากเตะรีเทิร์นส"  (2549)- ภาพยนตร์เรื่อง "หลวงพี่เท่ง 3" (2553)- ภาพยนตร์เรื่อง "ตุ๊กแกรักแป้งมาก" (2557)- ภาพยนตร์เรื่อง "กรรไกร ไข่ ผ้าไหม" (2557)

**ผลงานเพลง**
 อัลบั้ม กระดังงาลนไฟ (อัลบั้มเดี่ยว)- อัลบั้ม ซ่าส์...นิดๆ (อัลบั้มเดี่ยว)

**เพลงประกอบละคร**
ร้องเพลงประกอบละครเรื่อง "หมอลำซัมเมอร์" พ.ศ. 2546- เพลง "ส้มตำอินเตอร์"- เพลง "โขงสีปูน มูลสีคราม"

**มิวสิควีดีโอ**
 2534 เพลง มะนาวไม่มีน้ำ - ของ สายัณห์ สัญญา,พุ่มพวง ดวงจันทร์- 2536 เพลง ซี้ซั๊ว - ของ บุญธรรม พระประโทน

**อ้างอิง**
หมวดหมู่:บุคคลจากอำเภอรือเสาะ
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงตลกหญิงไทย
หมวดหมู่:พิธีกรชาวไทย
หมวดหมู่:ศิลปินสังกัดชัวร์ เอนเทอร์เทนเมนท์
หมวดหมู่:นักแสดงจากจังหวัดนราธิวาส
วิวัฒน์ มิลินทจินดา

วิวัฒน์ มิลินทจินดา (5 กุมภาพันธ์ พ.ศ. 2466 – 27 เมษายน พ.ศ. 2545) เป็นนักกีฬาฟุตบอลทีมชาติไทยผู้เข้าแข่งขันกีฬาฟุตบอลในโอลิมปิกฤดูร้อน 1956 ที่เมลเบิร์น ประเทศออสเตรเลีย โดยเป็นหนึ่งในชุดประวัติศาสตร์ของทีมชาติไทย ที่เข้าแข่งกีฬาฟุตบอลในโอลิมปิกได้เป็นครั้งแรก ที่ซึ่งเขารับตำแหน่งเป็นหัวหน้าทีม
ทั้งนี้ วิวัฒน์ ยังเคยเข้าแข่งฟุตบอลประเพณีจุฬาฯ-ธรรมศาสตร์ในฐานะตัวแทนจากมหาวิทยาลัยธรรมศาสตร์

**ประวัติ**
วิวัฒน์ มิลินทจินดา เกิดเมื่อวันจันทร์ที่ 5 มกราคม พ.ศ. 2466 (นับแบบใหม่) เป็นบุตรของรองอํามาตตรี วุฒิ มิลินทจินดา กับลําใย มิลินทจินดา เป็นบุตรคนที่ 5 และเป็นบุตรชายคนเดียวในจํานวนพี่น้อง 8 คน หนึ่งในนั้นคือ ฉวีวรรณ มิลินทจินดา ภรรยาคนแรกของจอมพล สฤษดิ์ ธนะรัชต์
วิวัฒน์สมรสกับดารา มิลินทจินดา มีบุตรคือ วรายุฑ มิลินทจินดา
วิวัฒน์ มิลินทจินดา ได้เสียชีวิตเมื่อวันที่ 27 เมษายน พ.ศ. 2545

**อนุสรณ์รำลึก**
เดือนธันวาคม พ.ศ. 2546 วรายุฑ มิลินทจินดา ผู้เป็นบุตรชายคนโตของวิวัฒน์ ได้มอบสิ่งของจากบิดาให้แก่สมาคมประวัติศาสตร์ฟุตบอลแห่งประเทศไทย อันประกอบด้วย บัตรประจำตัวนักฟุตบอลโอลิมปิก ค.ศ. 1956, ตราติดเสื้อเบลเซอร์นักฟุตบอลทีมชาติไทยชุดเมลเบิร์น พ.ศ. 2499 และบันทึกความทรงจำ "ครั้งหนึ่งข้าพเจ้าไปเตะลูกหนังที่โอลิมปิก" จำนวน 4 แผ่น สำหรับการจัดแสดง ณ พิพิธภัณฑ์คณะฟุตบอลแห่งสยาม พระตำหนักทับแก้ว พระราชวังสนามจันทร์ จังหวัดนครปฐม โดยได้รับการยกย่องเป็นสิ่งของที่ทรงคุณค่าต่อวงการฟุตบอลในประเทศไทย

**อ้างอิง**
หมวดหมู่:นักฟุตบอลในโอลิมปิกฤดูร้อน 1956
หมวดหมู่:นักฟุตบอลโอลิมปิกทีมชาติไทย
หมวดหมู่:กองหน้าฟุตบอล
หมวดหมู่:บุคคลจากโรงเรียนวัดบวรนิเวศ
หมวดหมู่:บุคคลจากมหาวิทยาลัยธรรมศาสตร์
หมวดหมู่:สกุลมิลินทจินดา
โรงเรียนเทศบาล ๑ (เอ็งเสียงสามัคคี)

โรงเรียนเทศบาล ๑ (เอ็งเสียงสามัคคี) เป็นโรงเรียนในสังกัดเทศบาลนครหาดใหญ่ เปิดสอนจนถึงระดับชั้นมัธยมศึกษาตอนปลาย

**ประวัติของโรงเรียน**
โรงเรียนเทศบาล ๑ เอ็งเสียงสามัคคี ถือกำเนิดจากท่านหลี เอ็งเสียง แซ่หลี ได้บริจาคที่ดินจำนวน 21 ไร่ 70 ตารางวา เพื่อจัดตั้งเป็นโรงเรียนฝึกหัดครูประกาศนียบัตรมณฑลนครศรีธรรมราช เมื่อ พุทธศักราช 2472 ซึ่งต่อมาได้ล้มเลิกไป 
ในปีพุทธศักราช 2483 อาจารย์ประเสริฐ กาญจนดุลย์ นายอำเภอหาดใหญ่ และนายนวล บุญสนอง ศึกษาธิการ อำเภอหาดใหญ่ ได้จัดตั้งโรงเรียนนี้เป็นโรงเรียนประชาบาลตำบลคอหงส์ 3 เปิดสอนชั้นประถมศึกษาปีที่ 1 ถึงชั้นประถมศึกษาปีที่ 4
ต่อมาเมื่อวันที่ 24 ตุลาคม พ.ศ. 2483 ได้เปลี่ยนชื่อเป็นโรงเรียนโคกเสม็ดชุน และโรงเรียนนิพัทธิ์สงเคราะห์ ตามลำดับ ทุกครั้งที่เปลี่ยนชื่อจะต้องมีคำว่า "เอ็งเสียงสามัคคี" ต่อท้ายเสมอ เนื่องจากท่านหลี เอ็งเสียง แซ่หลี ไม่มีบุตรชายสืบสกุล ท่านได้กล่าวกับคณะครูว่า “โรงเรียนเปรียบเสมือนบุตรชายที่สืบสกุล”  ดังนั้นในวันที่ 19 กันยายนของทุกปี โรงเรียนได้กำหนดให้เป็นวันกตัญญู เพื่อทำบุญอุทิศส่วนกุศลให้ท่านเจ้าของที่ดินถึงแก่อนิจกรรมในวันที่ 19 กันยายน พ.ศ. 2541
เมื่อวันที่ 1 เมษายน พ.ศ 2506 โรงเรียนได้โอนการดำเนินการตามมติคณะรัฐมนตรีที่ให้โอนโรงเรียนประชาบาลในเขตเทศบาลทั่วประเทศ ไปสังกัดสังกัดสำนักการศึกษา เทศบาลนครหาดใหญ่ ดังนั้นจึงได้เปลี่ยนชื่อเป็น "โรงเรียนเทศบาล 1 (เอ็งเสียงสามัคคี)" สังกัดสำนักการศึกษาเทศบาลนครหาดใหญ่ จังหวัดสงขลา 
ต่อมาปีการศึกษา 2547 โรงเรียนได้ขยายโอกาสทางการศึกษา ในช่วงชั้นที่ 3 คือ มัธยมศึกษาปีที่ 1- 3 ในสมัยนายไพร พัฒโน เป็นนายกเทศมนตรีนครหาดใหญ่

ปีการศึกษา 2550 โรงเรียนได้ขยายโอกาสทางการศึกษา ในระดับช่วงชั้นที่ 4 คือ มัธยมศึกษาปีที่ 4-6 และ ปวช. สาขาคอมพิวเตอร์

**สัญลักษณ์ประจำโรงเรียน**
 ปรัชญาของโรงเรียน สุขา สงฺฆสฺส สามคฺคี (ความสามัคคีแห่งหมู่คณะทำให้เกิดสุข)- สีประจำโรงเรียน สีฟ้าและสีขาว

**ทำเนียบผู้บริหารโรงเรียน**

**อ้างอิง**
  เว็บไซต์โรงเรียนเทศบาล ๑ (เอ็งเสียงสามัคคี)

**แหล่งข้อมูลอื่น**
  เว็บไซต์โรงเรียนเทศบาล ๑ (เอ็งเสียงสามัคคี)
หมวดหมู่:โรงเรียนสังกัดเทศบาลนครหาดใหญ่
หมวดหมู่:โรงเรียนที่ก่อตั้งในปี พ.ศ. 2483
วงศ์บานเย็น

Bougainvillea glabra
วงศ์บานเย็น (Nyctaginaceae) เป็นวงศ์ของพืชมีดอกที่มีสมาชิก 33 สกุลและ 290 สปีชีส์ กระจายพันธุ์ในเขตร้อนและกึ่งเขตร้อน ผลมีลักษณะพิเศษเรียก  "anthocarp" หลายสกุลมีละอองเรณูขนาดใหญ่มาก (>100 µm) อยู่ในอันดับ Caryophyllales

**สกุล**
Mennegoxylon สกุลที่สูญพันธุ์ จัดเข้าในสกุลนี้เป็นการชั่วคราว
หมายเหตุ; ณ เดือนกุมภาพันธ์ ค.ศ. 2022 Plants of the World Online จัดให้ Boldoa เป็นชื่อพ้องของ Salpianthus และ Grajalesia เป็นชื่อพ้องของ Pisonia

**อ้างอิง**
Levin, 2000, Phylogenetic relationships within Nyctaginaceae tribe Nyctagineae: Evidence from nuclear and chloroplast genomes. Systematic Botany 24(4) 738-750.  (Subscription req.)
*Douglas, NA and Manos, PS.  2007. Molecular phylogeny of Nyctaginaceae: taxonomy, biogeography, and characters associated with a radiation of xerophytic genera in North America.  American Journal of Botany 94(5) 856-872.

**แหล่งข้อมูลอื่น**
 Nyctaginaceae in L. Watson and M. J. Dallwitz (1992 onwards),  The families of flowering plants.- Flora of North America: Nyctaginaceae- NCBI Taxonomy Browser- links at CSDL date=2008-10-12 - International Plant Names Index
สามเกลอข้อโปน

สามเกลอข้อโปน  Tetrastigma simensis เป็นไม้เถาขนาดใหญ่ในวงศ์องุ่น เลื้อยได้ไกล เถากลมหรือแบน แตกกิ่งน้อย มีตุ่มนูนตามเถา ใช้เป็นช่องหายใจ ใบหนา ผิวใบเรียบเป็นมันทั้งสองด้าน ขอบใบจักเว้าตื้น ออกดอกช่วงตุลาคม - พฤศจิกายน กระจายพันธุ์ตามป่าดิบเขาในภาคเหนือตอนบนของไทย พบครั้งแรกที่ดอยดินแดง จังหวัดลำพูน โดยหมอคาร์ 

**อ้างอิง**
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 84
หมวดหมู่:สกุลเครือเขาน้ำ
หมวดหมู่:ไม้เลื้อย
โรงเรียนเทศบาล ๔ (วัดคลองเรียน)

โรงเรียนเทศบาล ๔ (วัดคลองเรียน) เป็นโรงเรียนในสังกัดเทศบาลนครหาดใหญ่ เปิดสอนจนถึงระดับชั้นมัธยมศึกษาตอนต้น

**ประวัติของโรงเรียน**
โรงเรียนเทศบาล ๔ (วัดคลองเรียน) ตั้งอยู่บริเวณวัดคลองเรียน เลขที่ 293/1 ถนนศรีภูวนารถ ตำบลหาดใหญ่ อำเภอหาดใหญ่ จังหวัดสงขลา มีพื้นที่ประมาณ 5 ไร่ 2 งาน
1 มีนาคม พ.ศ. 2450 หลวงพ่อปาน เจ้าอาวาสวัดคลองเรียน ได้เปิดรับนักเรียนเข้ามาเรียน โดยมีพระภิกษุเป็นผู้สอน
31 กรกฎาคม พ.ศ. 2468 เปิดทำการสอนเป็นทางการชื่อว่า "โรงเรียนประจำตำบลหาดใหญ่ 2" โดยโอนนักเรียนจากโรงเรียนประจำตำบลที่ 1 มาเรียน มีนายชื่น พูลสุวรรณ์ เป็นครูใหญ่คนแรก
พ.ศ. 2482 เปลี่ยนชื่อเป็น "โรงเรียนประชาบาลตำบลคอหงส์ (วัดคลองเรียน)
พ.ศ.  เปลี่ยนชื่อเป็น "โรงเรียนวัดคลองเรียน
1 พฤษภาคม พ.ศ.  ได้โอนสังกัดจากองค์การบริหารส่วนจังหวัดมาสังกัดเทศบาลเมืองหาดใหญ่ เปลี่ยนชื่อเป็น "โรงเรียนเทศบาล ๔ (วัดคลองเรียน)"

**สัญลักษณ์ประจำโรงเรียน**
 ตราของโรงเรียน ช้างสามเศียรทูนพานธรรมนูญ มีรัศมีแผ่โดยรอบ- คติพจน์ของโรงเรียน นตฺถิ ปญฺญา สมาอาภา (แสงสว่างเสมอด้วยปัญญาไม่มี)- ปรัชญาของโรงเรียน พัฒนาผู้เรียนให้เป็นมนุษย์ที่สมบูรณ์ มีความประพฤติดี มีจิตใจงาม มีความรู้ดี และมีสุขภาพอนามัยที่แข็งเรียน- สีประจำโรงเรียน สีเขียวและสีขาว

**อ้างอิง**
  เว็บไซต์โรงเรียนเทศบาล ๔ (วัดคลองเรียน)

**แหล่งข้อมูลอื่น**
  เว็บไซต์โรงเรียนเทศบาล ๔ (วัดคลองเรียน)
เทศบาล ๔ (วัดคลองเรียน)
อำนวย ปะติเส

อำนวย ปะติเส (เกิด 7 พฤษภาคม พ.ศ. 2490) เป็นนักวิชาการและนักการเมืองชาวไทย อดีตรัฐมนตรีช่วยว่าการกระทรวงเกษตรและสหกรณ์ รัฐบาลพลเอกประยุทธ์ จันทร์โอชา อดีตที่ปรึกษารองนายกรัฐมนตรี (หม่อมราชวงศ์ปรีดิยาธร เทวกุล) อดีตรัฐมนตรีช่วยว่าการกระทรวงการคลัง รัฐบาลชวน หลีกภัย และอดีตที่ปรึกษารัฐมนตรีว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดมหาสารคาม 2 สมัย

**ประวัติ**
อำนวย เกิดเมื่อวันที่ 7 พฤษภาคม พ.ศ. 2490 ที่อำเภอวาปีปทุม จังหวัดมหาสารคาม เป็นบุตรนายทองแดง นางห้วย ปะติเส ด้านครอบครัวสมรสกับนางสมใจ ปะติเส มีบุตร 3 คน คือ นายอดิษฐ์ ปะติเส ,นางสาวอทิชา ปะติเส และนางสาวอนุชนา ปะติเส
สำเร็จการศึกษาระดับปริญญาตรี เศรษฐศาสตร์บัณฑิต (เกียรตินิยมดี) จากมหาวิทยาลัยธรรมศาสตร์ และระดับปริญญาโท เศรษฐศาสตร์มหาบัณฑิต จากมหาวิทยาลัยธรรมศาสตร์

**การทำงาน**

**งานการเมือง**
อำนวย ได้รับเลือกตั้งเป็นสมาชิกสภาผู้แทนราษฎรจังหวัดมหาสารคาม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 และการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคประชาธิปัตย์ เขาได้รับแต่งตั้งเป็นเลขานุการรัฐมนตรีว่าการกระทรวงการคลัง เมื่อวันที่ 7 ตุลาคม 2535 และเป็นรัฐมนตรีช่วยว่าการกระทรวงการคลัง ในรัฐบาลชวน หลีกภัย ในวันที่ 17 ธันวาคม พ.ศ. 2537 แทนไตรรงค์ สุวรรณคีรี ที่ลาออกจากตำแหน่งดังกล่าว
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาได้ลงสมัครรับเลือกตั้งสมาชิกสภาผู้แทนราษฎรระบบบัญชีรายชื่อ สังกัดพรรคประชาธิปัตย์ ลำดับที่ 44 แต่ไม่ได้รับเลือกตั้ง
อำนวย มีความเชี่ยวชาญด้านอ้อยและน้ำตาลทราย นอกจากนั้นเขาเคยได้รับแต่งตั้งเป็นกรรมการบริหารองค์การสวนยาง กรรมการ ธ.ก.ส. และองค์กรอื่นอีกหลายองค์กร รวมถึงได้รับแต่งตั้งเป็นผู้อำนวยการศูนย์บริหารโครงการรักษาเสถียรภาพราคายาง และกรรมการในคณะกรรมการวิสามัญพิจารณาร่างพระราชบัญญัติการยางแห่งประเทศไทย
อำนวย เคยได้รับแต่งตั้งเป็นประธานที่ปรึกษาของธีระชัย แสนแก้ว รัฐมนตรีช่วยว่าการกระทรวงเกษตรและสหกรณ์ ในรัฐบาลสมัคร สุนทรเวช และเป็นที่ปรึกษารัฐมนตรีช่วยว่าการกระทรวงเกษตรและสหกรณ์ (ยุทธพงศ์ จรัสเสถียร) ในรัฐบาลยิ่งลักษณ์ ชินวัตร
ในปี พ.ศ. 2557 ได้รับแต่งตั้งเป็นที่ปรึกษารองนายกรัฐมนตรี (หม่อมราชวงศ์ปรีดิยาธร เทวกุล) ในรัฐบาลพลเอกประยุทธ์ จันทร์โอชา แต่งตั้งเมื่อ 16 กันยายน พ.ศ. 2557 ต่อมาได้ลาออกจากตำแหน่ง เมื่อวันที่ 2 ตุลาคม ของปีเดียวกัน ต่อมาได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลดังกล่าว กระทั่งพ้นจากความเป็นรัฐมนตรี เมื่อวันที่ 19 สิงหาคม พ.ศ. 2558

**งานวิชาการ**
อำนวย เคยเป็นอาจารย์ประจำภาคเศรษฐศาสตร์วิทยาลัยการค้า หอการค้าไทย และเป็นอาจารย์พิเศษสาขาเศรษฐศาสตร์ระหว่างประเทศ มหาวิทยาลัยหอการค้าไทย และในปี พ.ศ. 2552 ได้รับแต่งตั้งให้เป็นนายกสภามหาวิทยาลัยมหาสารคาม ตั้งแต่วันที่ 7 กันยายน 2552

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอวาปีปทุม
หมวดหมู่:นักวิชาการชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดมหาสารคาม
หมวดหมู่:คณะที่ปรึกษาคณะรักษาความสงบแห่งชาติ
หมวดหมู่:นักการเมืองพรรคประชาธิปัตย์
หมวดหมู่:อาจารย์คณะเศรษฐศาสตร์
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:บุคคลจากคณะเศรษฐศาสตร์ มหาวิทยาลัยหอการค้าไทย
หมวดหมู่:นายกสภามหาวิทยาลัยมหาสารคาม
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ทีมวีเวอร์

ทีมวิวเวอร์ (TeamViewer) เป็นชุดซอฟต์แวร์คอมพิวเตอร์กรรมสิทธิ์สำหรับรีโมตคอนโทรล, ใช้เดสก์ทอปร่วม, ประชุมออนไลน์, ประชุมผ่านเว็บ และถ่ายโอนไฟล์ระหว่างคอมพิวเตอร์ ซอฟแวร์ทำงานร่วมกับระบบปฏิบัติการ ไมโครซอฟท์ วินโดวส์, แมคโอเอสเท็น ,ลินุกซ์ ,ไอโอเอส ,แอนดรอยด์ และวินโดวส์ อาร์ที มันเป็นไปได้ในการเข้าถึงเครื่องใช้ทีมวิวเวอร์ด้วยเว็บเบราว์เซอร์ ในขณะที่จุดสนใจหลักของโปรแกรมประยุกต์คือการควบคุมระยะไกลของเครื่องคอมพิวเตอร์ ซึ่งลักษณะการทำงานร่วมและการนำเสนอที่ถูกรวมไว้

**ดาวโหลด**
Quick Support-รหัสเริ่มต้น date=2021-09-19 
Quick Support-Random Password date=2021-09-19 
Quick Join-เข้าควบคุมระยะไกล-Meeting date=2014-08-09 
Host-24ชั่วโมง date=2021-09-19 

**อ้างอิง**

**แหล่งข้อมูลอื่น**
หมวดหมู่:เดสก์ท็อประยะไกล
หมวดหมู่:ซอฟต์แวร์บริหารระยะไกล
หมวดหมู่:Virtual Network Computing
หมวดหมู่:Portable software
ชเต็ฟฟัน ฮูเบอร์

ชเต็ฟฟัน ฮูเบอร์ (Stefan Huber; 14 มิถุนายน ค.ศ. 1966 — ) เป็นอดีตนักฟุตบอลชาวสวิสซึ่งเล่นในตำแหน่งผู้รักษาประตูในคริสต์ทศวรรษ 1980, คริสต์ทศวรรษ 1990 และต้นคริสต์ทศวรรษ 2000
การเล่นในระดับอาชีพของฮูเบอร์เริ่มขึ้นที่สโมสรกราสฮอปเปอร์คลับซูริกใน ค.ศ. 1984 หลังจากนั้นเขาได้ย้ายไปอยู่สโมสรโลซาน–สปอร์ใน ค.ศ. 1988 เขาเล่นให้แก่สโมสรดังกล่าวเป็นระยะเวลาห้าปีก่อนที่จะเซ็นสัญญากับเอฟซี บาเซิลใน ค.ศ. 1993 
รวมถึงลงเล่นเป็นจำนวนสิบหกครั้งให้แก่ทีมชาติสวิตเซอร์แลนด์
ฮูเบอร์หวนกลับไปอยู่สโมสรกราสฮอปเปอร์ใน ค.ศ. 1999 แทนที่ผู้รักษาประตูคนเดิมที่มีชื่อว่าปาสคาล ซูเบอร์บือห์เลอร์ และฮูเบอร์ได้อำลาวงการใน ค.ศ. 2002 ภายหลังจากอำลาการลงแข่งแล้ว เขาก็ได้มาเป็นผู้ฝึกสอนผู้รักษาประตูของสโมสรกราสฮอปเปอร์ตั้งแต่ ค.ศ. 2005 จนถึง ค.ศ. 2007

**อ้างอิง**

**แหล่งข้อมูลอื่น**
  Career Stats
หมวดหมู่:นักฟุตบอลชาวสวิส
หมวดหมู่:ผู้รักษาประตูฟุตบอล
หมวดหมู่:ผู้ฝึกสอนผู้รักษาประตูฟุตบอล
หมวดหมู่:ผู้เล่นกราสฮอปเปอร์คลับซูริก
หมวดหมู่:ผู้เล่นสโมสรฟุตบอลโลซาน–สปอร์
หมวดหมู่:ผู้เล่นสโมสรฟุตบอลบาเซิล
หมวดหมู่:ผู้เล่นในสวิสซูเปอร์ลีก
หมวดหมู่:ผู้เล่นในสวิสแชลเลนจ์ลีก
วินัย เสนเนียม

วินัย เสนเนียม (22 สิงหาคม พ.ศ. 2501 – 20 ตุลาคม พ.ศ. 2552) อดีตสมาชิกสภาผู้แทนราษฎรจังหวัดสงขลา 6 สมัย สังกัดพรรคประชาธิปัตย์

**ประวัติ**
วินัย เกิดเมื่อวันที่ 22 สิงหาคม พ.ศ. 2501 เป็นบุตรนายพวงแก้ว นางเริ่ม เสนเนียม มีพี่ชาย คือถาวร เสนเนียม ด้านครอบครัวสมรสกับแพทย์หญิงวนิดา เสนเนียม มีบุตร 2 คน
สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง และระดับปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ (นิด้า)

**งานการเมือง**
วินัย เริ่มเข้าสู่วงการการเมือง ด้วยการเป็นผู้ช่วยดำเนินงานสมาชิกสภาผู้แทนราษฎร และสมาชิกสภาเขต และประธานสภาเขตพญาไท ต่อมาลงเลือกตั้งสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกติดต่อกันรวม 6 ครั้ง 

**สมาชิกสภาผู้แทนราษฎร**
วินัย เสนเนียม ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสงขลา สังกัดพรรคประชาธิปัตย์

**ถึงแก่อนิจกรรม**
วินัย เสียชีวิตด้วยโรคมะเร็งลำไส้ เมื่อวันที่ 20 ตุลาคม พ.ศ. 2552 สิริอายุ 51 ปี มีพิธีพระราชทานเพลิงศพเมื่อวันที่ 31 ตุลาคม พ.ศ. 2552 ณ วัดหงษ์ประดิษฐาราม ตำบลคอหงส์ อำเภอหาดใหญ่ จังหวัดสงขลา

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอระโนด
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนวัดราชาธิวาส
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากมะเร็งลำไส้